KOMISSION TÄYTÄNTÖÖNPANOPÄÄTÖS (EU) 2022/1461,

annettu 26 päivänä elokuuta 2022,

asetuksen (EY) N:o 88/97 nojalla Kiinan kansantasavallasta peräisin oleviin tiettyihin polkupyörän osiin sovellettavaa laajennettua polkumyyntitullia koskevista vapautuksista

(tiedoksiannettu numerolla C(2022) 6011)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 13 artiklan 4 kohdan,

ottaa huomioon Kiinan kansantasavallasta peräisin olevien polkupyörien tuonnissa asetuksella (ETY) N:o 2474/93 käyttöön otetun lopullisen polkumyyntitullin laajentamisesta Kiinan kansantasavallasta peräisin oleviin tiettyihin polkupyörän osiin, ja laajennetun tullin kantamisesta asetuksen (EY) N:o 703/96 mukaisesti kirjatulta tällaiselta tuonnilta 10 päivänä tammikuuta 1997 annetun neuvoston asetuksen (EY) N:o 71/97 (2) ja erityisesti sen 3 artiklan,

ottaa huomioon täytäntöönpanoasetuksen (EU) 2019/1379 muuttamisesta neuvoston asetuksella (EY) N:o 71/97 käyttöön otetun Kiinan kansantasavallasta peräisin olevien polkupyörien tuontiin sovellettavan polkumyyntitullin laajentamiseksi koskemaan myös Kiinan kansantasavallasta peräisin olevien tiettyjen polkupyörän osien tuontia 20 päivänä tammikuuta 2020 annetun komission täytäntöönpanoasetuksen (EU) 2020/45 (3),

ottaa huomioon luvasta Kiinan kansantasavallasta peräisin olevien tiettyjen polkupyörien osien tuonnin vapauttamiseksi neuvoston asetuksella (ETY) N:o 2474/93 käyttöön otetusta ja neuvoston asetuksella (EY) N:o 71/97 laajennetusta polkumyyntitullista 20 päivänä tammikuuta 1997 annetun komission asetuksen (EY) N:o 88/97 (4) ja erityisesti sen 4–7 artiklan,

on ilmoittanut asiasta jäsenvaltioille,

sekä katsoo seuraavaa:

(1) Kiinan kansantasavallasta, jäljempänä ’Kiina’, peräisin olevien olennaisten polkupyörän osien tuontiin on sovellettu polkumyyntitullia, jäljempänä ’laajennettu tulli’, sen jälkeen, kun Kiinasta peräisin olevien polkupyörien tuonnissa sovellettavaa polkumyyntitullia laajennettiin asetuksella (EY) N:o 71/97.

(2) Asetuksen (EY) N:o 71/97 3 artiklassa komissio valtuutetaan hyväksymään tarvittavat toimenpiteet sellaisen olennaisten polkupyörän osien tuonnin vapauttamiseksi polkumyyntitullista, jonka ei katsota olevan tämän tullin kiertämistä.

(3) Näistä täytäntöönpanotoimenpiteistä säädetään asetuksessa (EY) N:o 88/97, jäljempänä ’tullista vapauttamista koskeva asetus’, jolla perustetaan erityinen vapautusjärjestelmä.

(4) Komissio on tältä pohjalta vapauttanut jotkin polkupyörien kokoonpanijat laajennetusta tullista, jäljempänä ’vapautetut osapuolet’.

(5) Kuten tullista vapauttamista koskevan asetuksen 16 artiklan 2 kohdassa säädetään, komissio on julkaissut Euroopan unionin virallisessa lehdessä luetteloita vapautetuista osapuolista (5).

(6) Tullista vapauttamista koskevaan asetukseen perustuvia vapautuksia koskeva tuorein komission täytäntöönpanopäätös (EU) 2022/505 (6) hyväksyttiin 23 päivänä maaliskuuta 2022.

(7) Tässä päätöksessä sovelletaan tullista vapauttamista koskevan asetuksen 1 artiklassa vahvistettuja määritelmiä.

1. VAPAUTUSTA KOSKEVAT PYYNNÖT

(8) Komissio vastaanotti 15 päivän heinäkuuta 2020 ja 30 päivän maaliskuuta 2022 välisenä aikana taulukoissa 1 ja 2 luetelluilta osapuolilta vapautusta koskevat pyynnöt tarvittavine tietoineen, joiden avulla voidaan määrittää pyyntöjen hyväksyttävyys tullista vapauttamista koskevan asetuksen 4 artiklan nojalla.

(9) Vapautusta pyytäneille osapuolille annettiin mahdollisuus esittää huomautuksia pyyntöjen hyväksyttävyyttä koskeviin komission päätelmiin. Niiden huomautuksia käsitellään (22)–(27) kappaleessa.

(10) Odotettaessa päätöstä osapuolten vapautusta koskevien pyyntöjen hyväksyttävyydestä laajennetun tullin maksaminen suspendoitiin tullista vapauttamista koskevan asetuksen 5 artiklan 1 kohdan mukaisesti siitä päivästä, jona komissio vastaanotti tullista vapauttamista koskevan asetuksen 4 artiklan 1 ja 2 kohdan mukaiset osapuolten asianmukaisesti perustelemat pyynnöt, sellaisten olennaisten polkupyörän osien tuonnin osalta, jotka jäljempänä taulukoissa 1 ja 2 luetellut kyseiset osapuolet ilmoittavat vapaaseen liikkeeseen.

2. LUPA VAPAUTTAMISEEN

(11) Tutkimus taulukossa 1 luetelluilta osapuolilta vastaanotettujen pyyntöjen hyväksyttävyydestä on saatettu päätökseen. Taulukko 1 Taric-lisäkoodi Nimi Osoite C492 MOTOKIT Veiculos e Acessórios Lda Rua Alto do Vale do Grou 36 3750–870 Borralha / Águeda, Portugali C559 Northtec Sp. z o.o. ul. Dworcowa 15a, 43–502 Czechowice-Dziedzice, Puola C560 Giant Gyártó Hungary Kft. Jedlik Ányos utca 1, 3200 Gyöngyös, Unkari

(12) Komissio vahvisti tutkimuksessaan, että Kiinasta peräisin olevien osien arvo oli alle 60 prosenttia taulukossa 1 lueteltujen osapuolten kokoamiin polkupyöriin käytettyjen osien kokonaisarvosta.

(13) Näin ollen komissio katsoi, että taulukossa 1 lueteltujen osapuolten kokoonpanotoiminta jäi asetuksen (EU) 2016/1036 13 artiklan 2 kohdan soveltamisalan ulkopuolelle.

(14) Tästä syystä ja tullista vapauttamista koskevan asetuksen 7 artiklan 1 kohdan mukaisesti taulukossa 1 luetellut osapuolet täyttivät ehdot laajennetusta tullista vapauttamiseksi.

(15) Tullista vapauttamista koskevan asetuksen 7 artiklan 2 kohdan mukaisesti vapautuksen olisi tultava voimaan päivästä, jona tullista vapauttamista koskevan asetuksen 4 artiklan 1 ja 2 kohdan mukainen asianmukaisesti perusteltu pyyntö vastaanotettiin. Vapautusta pyytäneiden osapuolten laajennetusta tullista syntyneitä tullivelkoja olisi tästä syystä pidettävä mitättöminä samasta päivästä lähtien.

(16) Asianomaisille osapuolille ilmoitettiin niiden pyyntöjen hyväksyttävyyttä koskevista komission päätelmistä ja annettiin mahdollisuus esittää huomautuksia.

(17) Koska vapautusta sovelletaan vain taulukossa 1 nimenomaisesti lueteltuihin osapuoliin, näiden vapautuksen saaneiden osapuolten olisi ilmoitettava komissiolle (7) viipymättä mahdollisista muutoksista niitä koskeviin tietoihin (esimerkiksi nimen, oikeudellisen muodon tai osoitteen muutoksesta tai uusien kokoonpanoyksikköjen perustamisesta).

(18) Tietojen muuttuessa vapautetun osapuolen olisi toimitettava asiaankuuluvat tiedot, myös tiedot mahdollisista muutoksista kokoonpanoon liittyvässä toiminnassaan. Komissio päivittää tarpeen mukaan nämä tiedot.

3. TULLIEN MAKSAMISEN SUSPENDOINTI TUTKIMUKSEN KOHTEENA OLEVIEN OSAPUOLTEN OSALTA

(19) Taulukossa 2 lueteltujen osapuolten toimittamien pyyntöjen hyväksyttävyyden tutkiminen on vielä kesken. Odotettaessa päätöstä siitä, ovatko kyseisten osapuolten pyynnöt hyväksyttäviä, laajennetun tullin maksaminen on niiden osalta suspendoitu.

(20) Koska suspendointia sovelletaan vain taulukossa 2 nimenomaisesti mainittuihin osapuoliin, näiden osapuolten olisi ilmoitettava komissiolle (8) viipymättä mahdollisista muutoksista niitä koskeviin tietoihin (esimerkiksi nimen, oikeudellisen muodon tai osoitteen muutoksesta tai uusien kokoonpanoyksikköjen perustamisesta).

(21) Tietojen muuttuessa asianomaisen osapuolen olisi toimitettava kaikki asiaankuuluvat tiedot, myös tiedot mahdollisista muutoksista kokoonpanoon liittyvässä toiminnassaan. Komissio päivittää tarpeen mukaan tällaista osapuolta koskevat tiedot. Taulukko 2 Taric-lisäkoodi Nimi Osoite C557 Berria Bike S.L. Calle Blasco de Garay 19, 02600 Villarrobledo, Espanja C720 Propain Bicycles GmbH Schachenstraße 39, 88267 Vogt, Saksa C860 Profil Bicycles CZ s.r.o. Hněvotín 31, 783 47 Hněvotín, Tšekki C863 Decathlon Sp. z o.o. ul. Geodezyjna 76, 03–290 Warszawa, Puola

(22) Taulukossa 2 mainittu Puolassa toimiva Decathlon Sp. z o.o. esitti huomautuksen, jossa se pyysi komissiota harkitsemaan uudelleen tullien maksamisen suspendoinnin voimassaolon alkamispäivää tutkimuksen kohteena olevien osapuolten osalta.

(23) Decathlon väitti, että vapautusta koskeva pyyntö jätettiin 1 päivänä joulukuuta 2021 yhdessä tarvittavien asiakirjojen ja tietojen kanssa, jotta komissio voisi määrittää pyynnön hyväksyttävyyden, minkä vuoksi tullien maksamisen suspendoinnin olisi tultava voimaan kyseisestä päivästä alkaen.

(24) Tältä osin tullista vapauttamista koskevan asetuksen 4 artiklan 3 kohdassa säädetään, että vapautusta koskevien pyyntöjen hyväksyttävyys vahvistetaan, jos pyyntö on asianmukaisesti perusteltu saman asetuksen 4 artiklan 1 ja 2 kohdan mukaisesti.

(25) Decathlonin 1 päivänä joulukuuta 2021 esittämä vapautusta koskeva pyyntö ei ollut asianmukaisesti perusteltu, jotta sen hyväksyttävyys olisi voitu vahvistaa. Komissio ilmoitti asiasta Decathlonille ja pyysi lisätietoja sekä puuttuvia asiakirjoja tullista vapauttamista koskevan asetuksen 4 artiklan 2 kohdan mukaisesti.

(26) Decathlon toimitti puuttuvat asiakirjat ja tiedot 31 päivänä tammikuuta 2022 ja 21 päivänä maaliskuuta 2022. Decathlonin esittämää vapautusta koskevaa pyyntöä pidettiin näin ollen asianmukaisesti perusteltuna vasta 21 päivästä maaliskuuta 2022 alkaen, ja näin ollen laajennettujen tullien maksamisen suspendointi tuli voimaan kyseisestä päivästä alkaen.

(27) Päivämääräksi vahvistetaan edellä sanottu huomioon ottaen 21 päivä maaliskuuta 2022, kuten aiemmin ilmoitettiin, ja hylätään Decathlonin pyyntö.

4. TULLISTA VAPAUTETTUJEN OSAPUOLTEN TIETOJEN PÄIVITYS

(28) Taulukossa 3 luetellut tullista vapautetut osapuolet ilmoittivat komissiolle 16 päivän marraskuuta 2021 ja 24 päivän toukokuuta 2022 välisenä aikana muutoksista niiden osoitteisiin. Tutkittuaan toimitetut tiedot komissio päätteli, että muutokset eivät vaikuta kokoonpanotoimintaan siltä osin kuin on kyse tullista vapauttamista koskevassa asetuksessa säädetyistä vapautuksen tai suspendoinnin edellytyksistä.

(29) Kyseisten osapuolten vapauttaminen laajennetusta tullista vapauttamista koskevan asetuksen 5 artiklan 1 kohdan tai 7 artiklan 1 kohdan mukaisesti säilyy ennallaan, mutta niitä koskevat tiedot olisi päivitettävä. Taulukko 3 Taric-lisäkoodi Aiemmat tiedot Muutos A984 Blue Factory Team S.L. Calle Juan de la Cierva 62, Elche-Alicante, Espanja Tämän tullista vapautetun osapuolen osoite on muutettu seuraavasti: Calle Nicolás Copérnico 4, Elche Parque Empresarial, 03203 Elche-Alicante, Espanja A605 Bohemia Bike a.s. Na Pankráci 1724/129 Nusle, 140 00 Praha 4, Tšekki Tämän vapautetun osapuolen osoite on muutettu seuraavasti: Pujmanové 1753/10a Nusle, 140 00 Praha 4, Tšekki B940 Solo International Oy Pyynitie 1B, 02230 Espoo, Suomi Tämän vapautetun osapuolen osoite on muutettu seuraavasti: Komeetankatu 1, 02210 Espoo, Suomi A730 Alubike – Bicicletas S.A. Zona Industrial de Oiã Lote C10, Oiã, 3770 068 Oliveira do Bairro, Portugali Tämän vapautetun osapuolen osoite on muutettu seuraavasti: Zona Industrial de Aveiro Sul, lote 11, Mamodeiro, Aveiro Concelho, Freguesia, 3810 783 Aveiro, Portugali

5. TULLIEN MAKSAMISEN SUSPENDOINNIN PÄÄTTÄMINEN TUTKIMUKSEN KOHTEENA OLEVIEN OSAPUOLTEN OSALTA (VAPAUTUSTA KOSKEVIEN PYYNTÖJEN PERUUTTAMINEN)

(30) Tullien maksamisen suspendointi, joka koskee tutkimuksen kohteena olevia osapuolia, olisi päätettävä taulukossa 4 lueteltujen osapuolten osalta. Taulukko 4 Taric-lisäkoodi Nimi Osoite C557 Berria Bike S.L. Calle Blasco de Garay 19, 02600 Villarrobledo, Espanja C609 Nextbike GmbH Erich-Zeigner-Allee 69–73 04229 Leipzig, Saksa

(31) Komissio vastaanotti 27 päivän heinäkuuta 2020 ja 25 päivän marraskuuta 2020 välisenä aikana taulukossa 4 luetelluilta osapuolilta vapautusta koskevat pyynnöt tarvittavine tietoineen, joiden avulla voidaan määrittää pyyntöjen hyväksyttävyys tullista vapauttamista koskevan asetuksen 4 artiklan 1 kohdan nojalla.

(32) Odotettaessa päätöstä pyyntöjen hyväksyttävyydestä laajennetun tullin maksaminen suspendoitiin asetuksen (EY) N:o 88/97 5 artiklan 1 kohdan mukaisesti siitä päivästä, jona komissio vastaanotti vapautusta koskevat pyynnöt, sellaisten olennaisten polkupyörän osien tuonnin osalta, jotka taulukossa 4 luetellut osapuolet ilmoittivat vapaaseen liikkeeseen.

(33) Yritykselle Berria Bike S.L. (Espanja), jäljempänä ’Berria Bike’, osoitettiin Taric-lisäkoodi C557 ja yritykselle Nextbike GmbH (Saksa), jäljempänä ’Nextbike’, osoitettiin Taric-lisäkoodi C609, jolla tunnistetaan sellaisten olennaisten polkupyörän osien tuonti, jotka ilmoitettiin vapaaseen liikkeeseen ja joiden osalta laajennetun tullin maksaminen oli suspendoitu.

(34) Komissio vastaanotti 25 päivänä maaliskuuta 2022 Berria Bikelta pyynnön peruuttaa vapautusta koskeva hakemus samaan aikaan, kun hakemuksen tutkinta oli käynnissä ja laajennetun tullin maksaminen suspendoitu.

(35) Komissio hyväksyi peruuttamisen, ja näin ollen laajennetun tullin maksamisen suspendointi olisi päätettävä. Laajennettu tulli olisi kannettava siitä päivästä lähtien, jona Berria Biken toimittama vapautusta koskeva pyyntö vastaanotettiin, eli siitä päivästä, jona suspendointi tuli voimaan (27 päivä heinäkuuta 2020).

(36) Komissio vastaanotti 30 päivänä maaliskuuta 2022 Berria Bikelta uuden vapautusta koskevan pyynnön tarvittavine tietoineen, joiden avulla voidaan määrittää pyynnön hyväksyttävyys tullista vapauttamista koskevan asetuksen 4 artiklan 1 kohdan nojalla.

(37) Odotettaessa päätöstä uuden pyynnön hyväksyttävyydestä laajennetun tullin maksaminen suspendoitiin tullista vapauttamista koskevan asetuksen 5 artiklan 1 kohdan mukaisesti siitä päivästä, jona komissio vastaanotti Berria Biken asetuksen (EY) N:o 88/97 4 artiklan 1 ja 2 kohdan mukaisen perustellun vapautusta koskevan uuden pyynnön, eli 30 päivästä maaliskuuta 2022 sellaisten olennaisten polkupyörän osien tuonnin osalta, jotka Berria Bike ilmoitti vapaaseen liikkeeseen.

(38) Odotettaessa päätöstä viimeisimmän vapautusta koskevan pyynnön hyväksyttävyydestä laajennetun tullin suspendoinnin uudeksi voimaantulopäiväksi olisi näin ollen muutettava 30 päivä maaliskuuta 2022.

(39) Komissio vastaanotti 5 päivänä toukokuuta 2022 Nextbikelta pyynnön peruuttaa vapautusta koskeva hakemus samaan aikaan, kun hakemuksen tutkinta oli käynnissä ja laajennetun tullin maksaminen suspendoitu.

(40) Komissio hyväksyi peruuttamisen, ja näin ollen laajennetun tullin maksamisen suspendointi olisi päätettävä. Laajennettu tulli olisi kannettava siitä päivästä lähtien, jona Nextbiken esittämä vapautusta koskeva pyyntö vastaanotettiin, eli siitä päivästä, jona suspendointi tuli voimaan (25 päivä marraskuuta 2020).

(41) Taulukossa 4 luetelluille osapuolille ilmoitettiin komission päätelmistä ja annettiin tilaisuus esittää niihin huomautuksia. Huomautuksia ei esitetty,

ON HYVÄKSYNYT TÄMÄN PÄÄTÖKSEN:

1 artikla Vapautetaan tässä artiklassa olevassa taulukossa luetellut osapuolet Kiinan kansantasavallasta peräisin olevien polkupyörien tuonnissa neuvoston asetuksella (ETY) N:o 2474/93 (9) käyttöön otetusta ja tiettyjen Kiinan kansantasavallasta peräisin olevien polkupyörän osien tuontiin asetuksella (EY) N:o 71/97 laajennetusta lopullisesta polkumyyntitullista. Asetuksen (EY) N:o 88/97 7 artiklan 2 kohdan mukaisesti vapautus tulee voimaan osapuolten pyynnön vastaanottopäivästä lähtien. Kyseinen päivämäärä ilmoitetaan taulukon sarakkeessa ”Voimaantulopäivä”. Vapautusta sovelletaan ainoastaan tässä artiklassa olevassa taulukossa nimenomaisesti mainittuihin osapuoliin. Vapautettujen osapuolten on ilmoitettava komissiolle viipymättä kaikista nimen ja osoitteen muutoksista ja toimitettava kaikki asiaankuuluvat tiedot etenkin mahdollisista muutoksista osapuolen kokoonpanoon liittyvässä toiminnassa vapautuksen myöntämistä koskevien edellytysten osalta. Tullista vapautettu osapuoli Taric-lisäkoodi Nimi Osoite Voimaantulopäivä C492 MOTOKIT Veiculos e Acessórios Lda Rua Alto do Vale do Grou 36 3750–870 Borralha / Águeda, Portugali 25.9.2020 C559 Northtec Sp. z o.o. ul. Dworcowa 15a, 43–502 Czechowice-Dziedzice, Puola 27.7.2020 C560 Giant Gyártó Hungary Kft. Jedlik Ányos utca 1, 3200 Gyöngyös, Unkari 15.7.2020

2 artikla Tässä artiklassa olevassa taulukossa luetellut osapuolet ovat tutkimuksen kohteena asetuksen (EY) N:o 88/97 6 artiklan mukaisesti. Asetuksen (EY) N:o 88/97 5 artiklan mukaiset laajennetun polkumyyntitullin maksamisen suspendoinnit tulevat voimaan näiden osapuolten suspendointipyyntöjen vastaanottopäivistä lähtien. Nämä päivämäärät ilmoitetaan taulukon sarakkeessa ”Voimaantulopäivä”. Kyseisiä maksujen suspendointeja sovelletaan ainoastaan tässä artiklassa olevassa taulukossa nimenomaisesti mainittuihin tutkimuksen kohteena oleviin osapuoliin. Tutkimuksen kohteena olevien osapuolten on ilmoitettava komissiolle viipymättä sellaisista muutoksista niiden kokoonpanotoiminnassa, jotka liittyvät suspendoinnin edellytyksiin, ja toimitettava komissiolle kaikki asiaan liittyvät tiedot todisteeksi. Näihin muutoksiin kuuluvat muun muassa muutokset osapuolten nimiin, toimintoihin, oikeudellisiin muotoihin ja osoitteisiin. Tutkimuksen kohteena olevat osapuolet Taric-lisäkoodi Nimi Osoite Voimaantulopäivä C557 Berria Bike S.L. Calle Blasco de Garay 19, 02600 Villarrobledo, Espanja 30.3.2022 C720 Propain Bicycles GmbH Schachenstraße 39, 88267 Vogt, Saksa 1.7.2021 C860 Profil Bicycles CZ s.r.o. Hněvotín 31, 783 47 Hněvotín, Tšekki 20.2.2022 C863 Decathlon Sp. z o.o. ul. Geodezyjna 76, 03–290 Warszawa, Puola 21.3.2022

3 artikla Tässä artiklassa olevassa taulukossa lueteltuja vapautettuja tai suspendoituja osapuolia koskevat ajantasaistetut tiedot esitetään sarakkeessa ”Uudet tiedot”. Kyseiset ajantasaistukset tulevat voimaan sarakkeessa ”Voimaantulopäivä” ilmoitetuista päivämääristä alkaen. Vastaavat Taric-lisäkoodit, jotka on aiemmin annettu kyseisille vapautetuille tai suspendoiduille osapuolille ja jotka esitetään taulukon sarakkeessa ”Taric-lisäkoodi”, säilyvät ennallaan. Vapautetut/suspendoidut osapuolet, joiden tietoja päivitetään Taric-lisäkoodi Aiemmat tiedot Uudet tiedot Voimaantulopäivä A984 Blue Factory Team S.L. Calle Juan de la Cierva 62, Elche-Alicante, Espanja Blue Factory Team S.L. Calle Nicolás Copérnico 4, Elche Parque Empresarial, 03203 Elche-Alicante, Espanja 10.8.2021 A605 Bohemia Bike a.s. Na Pankráci 1724/129 Nusle, 140 00 Praha 4, Tšekki Bohemia Bike a.s. Pujmanové 1753/10a Nusle, 140 00 Praha 4, Tšekki 11.4.2022 B940 Solo International Oy Pyynitie 1B, 02230 Espoo, Suomi Solo International Oy Komeetankatu 1, 02210 Espoo, Suomi 28.4.2022 A730 Alubike – Bicicletas S.A. Zona Industrial de Oiã Lote C10, Oiã, 3770 068 Oliveira do Bairro, Portugali Alubike – Bicicletas S.A. Zona Industrial de Aveiro Sul, lote 11, Mamodeiro, Aveiro Concelho, Freguesia, 3810 783 Aveiro, Portugali 11.6.2022

4 artikla Päätetään asetuksen (EY) N:o 88/97 5 artiklan mukainen laajennetun polkumyyntitullin maksamisen suspendointi tässä artiklassa olevassa taulukossa Taric-lisäkoodilla C557 mainitun osapuolen osalta 27 päivän heinäkuuta 2020 ja 29 päivän maaliskuuta 2022 väliseltä ajalta. Laajennettu tulli kannetaan 27 päivän heinäkuuta 2020 ja 29 päivän maaliskuuta 2022 väliseltä ajalta. Päätetään asetuksen (EY) N:o 88/97 5 artiklan mukainen laajennetun polkumyyntitullin maksamisen suspendointi tämän artiklan taulukossa Taric-lisäkoodilla C609 mainitun osapuolen osalta ja kannetaan laajennettu tulli. Osapuolet, joiden osalta suspendointi päätetään Taric-lisäkoodi Nimi Osoite C557 Berria Bike S.L. Calle Blasco de Garay 19, 02600 Villarrobledo, Espanja C609 Nextbike GmbH Erich-Zeigner-Allee 69–73 04229 Leipzig, Saksa

5 artikla Tämä päätös on osoitettu kaikille jäsenvaltioille sekä 1–4 artiklassa luetelluille osapuolille, ja se julkaistaan Euroopan unionin virallisessa lehdessä.

Tehty Brysselissä 26 päivänä elokuuta 2022. Komission puolesta Valdis DOMBROVSKIS Johtava varapuheenjohtaja

(1) EUVL L 176, 30.6.2016, s. 21.

(2) EYVL L 16, 18.1.1997, s. 55.

(3) EUVL L 16, 21.1.2020, s. 7.

(4) EYVL L 17, 21.1.1997, s. 17.

(5) EYVL C 45, 13.2.1997, s. 3; EYVL C 112, 10.4.1997, s. 9; EYVL C 220, 19.7.1997, s. 6; EYVL L 193, 22.7.1997, s. 32; EYVL L 334, 5.12.1997, s. 37; EYVL C 378, 13.12.1997, s. 2; EYVL C 217, 11.7.1998, s. 9; EYVL C 37, 11.2.1999, s. 3; EYVL C 186, 2.7.1999, s. 6; EYVL C 216, 28.7.2000, s. 8; EYVL C 170, 14.6.2001, s. 5; EYVL C 103, 30.4.2002, s. 2; EUVL C 35, 14.2.2003, s. 3; EUVL C 43, 22.2.2003, s. 5; EUVL C 54, 2.3.2004, s. 2; EUVL L 343, 19.11.2004, s. 23; EUVL C 299, 4.12.2004, s. 4; EUVL L 17, 21.1.2006, s. 16; EUVL L 313, 14.11.2006, s. 5; EUVL L 81, 20.3.2008, s. 73; EUVL C 310, 5.12.2008, s. 19; EUVL L 19, 23.1.2009, s. 62; EUVL L 314, 1.12.2009, s. 106; EUVL L 136, 24.5.2011, s. 99; EUVL L 343, 23.12.2011, s. 86; EUVL L 119, 23.4.2014, s. 67; EUVL L 132, 29.5.2015, s. 32; EUVL L 331, 17.12.2015, s. 30; EUVL L 47, 24.2.2017, s. 13; EUVL L 79, 22.3.2018, s. 31; EUVL L 171, 26.6.2019, s. 117; EUVL L 138, 30.4.2020, s. 8; EUVL L 158, 20.5.2020, s. 7; EUVL L 325, 7.10.2020, s. 74; EUVL L 140, 23.4.2021, s. 1; EUVL L 83, 10.3.2022, s. 39; EUVL L 102, 30.3.2022, s. 16.

(6) Komission täytäntöönpanopäätös (EU) 2022/505, annettu 23 päivänä maaliskuuta 2022, komission asetuksen (EY) N:o 88/97 nojalla Kiinan kansantasavallasta peräisin oleviin tiettyihin polkupyörän osiin sovellettavaa laajennettua polkumyyntitullia koskevista vapautuksista (EUVL L 102, 30.3.2022, s. 16).

(7) Osapuolia kehotetaan käyttämään seuraavaa sähköpostiosoitetta: TRADE-BICYCLE-PARTS@ec.europa.eu.

(8) Osapuolia kehotetaan käyttämään seuraavaa sähköpostiosoitetta: TRADE-BICYCLE-PARTS@ec.europa.eu.

(9) Neuvoston asetus (ETY) N:o 2474/93, annettu 8 päivänä syyskuuta 1993, lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa yhteisöön ja väliaikaisen polkumyyntitullin lopullisesta kantamisesta (EYVL L 228, 9.9.1993, s. 1).